— 125 — 
szentesítette; különben régi igazság, hogy minden túlcsigá- 
zott reménynek rendesen nagy csalódás és szomorú kiábrándulás 
a következménye. Nem szabad továbbá szem elől tévesztenünk, 
hogy a kétkedés sehol sem jogosult annyira, mint éppen az 
orvosi tudományban, hiszen sehol sincs annyi szemfényvesztés, 
mint éppen itt. 
Sajnos, hogy Koch állításainak garanciája nem cikkében, 
hanem személyében van. Nem tagadható, hogy ő valóban 
komoly és alapos búvár, azonban „errare humánum est" 
s a mindennapi tapasztalás eléggé bizonyítja, hogy sokszor a 
tudomány legnagyobb férfiai sem mentek a tévedéstől. Koch 
a laboratóriumból egyszerre lépett ki az orvosi gyakorlat küzdő 
terére, tehát olyan térre, melyen ő mint bakteriologus soha 
nem volt otthonos s így nemcsak fentebb idézett cikkén, hanem 
a megfigyeléseken és a belőlük levont következtetéseken is meg- 
látszik a lázas sietség és bizonyos elhamarkodottság. 
Koch fentebb említett orvosi cikkét majdnem minden lap 
reprodukálta s kábító hatása alatt szinte követelte a nagy 
közönség az orvosoktól, hogy mennél hamarább menjenek 
Berlinbe a Koch-íéle gyógyítómód tanulmányozása végett. 
Magam is égtem a vágytól, hogy a kútforrásnál lássam e 
gyógyító mód csodálatos hatását és hogy saját szemeimmel 
szerezzek meggyőződést a hirlapi reklámok valóságáról. Novem- 
ber 20-án Berlinbe érkezve megkezdtem észleleteimet Bergmann^ 
Gerhardt, Fräntsel, Köhler, Cornet és Levy klinikáin. 
Lássuk most, hogy Koch állításait mennyire erősítette meg 
a klinikai észlelés eddig, és hogy az orvosi tudományban van-e 
jogosultsága azon — eddigelé még példátlan — reklám- 
nak, mely e gyógyító módhoz fűződik. Nyolc napig időztem 
Berlinben s minden alkalmat megragadtam, hogy Koch 
gyógyító módja felől önálló Ítéletet alkothassak saját megfigye- 
léseim alapján. Észleléseim eredménye a következő : 
1. Tény, hogy Koch szerének a lupusra van hatása, hogy 
a lupus 4 — 5 heti kezelés után tetemesen javul, de tökéle- 
tesen még eddig egyetlen egy beteg sem gyógyult 
meg. Hamburg világhírű szép kórházában, de magában 
Berlinben is láttam olyan lupusos betegeket, kik a Koch-íéle 
szerre éppen nem reagáltak s így a gyakorlat még a 
